ཇི་སྐད་དུ་རྗེ་འཇིགས་མེད་དམ་ཆོས་རྒྱ་མཚོའི་ཞལ་ནས།རྒྱུན་དུ་ཉིན་རེ་བཞིན་དཔེ་ཆར་བལྟ་བ་མ་ཆག་པ་གལ་ཆེ།ཁ་ཏོན་འདོན་པ་ལས་དཔེ་ཆ་བལྟ་བ་བཟང་།དཔེ་ཆར་བལྟས་ན་སེམས་དཔེ་ཆའི་སྟེང་དུ་འདུག་པས།དཔེ་ཆར་བལྟ་རྒྱུ་ཆག་པ་ལས་ཁ་ཏོན་འདོན་རྒྱུ་ཆག་སོང་ན་སྐྱོན་མེད།ང་ལ་ནད་གཞན་ཅི་བྱུང་ནའང་མིག་ཞར་མི་ཉན།མིག་ཞར་བ་ལས་མཛེས་ནད་བྱུང་ན་བྱུང་།ཞེས་གསུངས་པ་ལྟར།ང་ཚོས་ཀྱང་དཔེ་ཆར་བལྟ་བ་གཙིགས་སུ་འཛིན་རྒྱུ་གལ་ཆེ་ཞིང་ལྷག་པར་སློབ་མ་རྣམས་ལ་དཔེ་ཀློག་ཇི་སྙེད་ཅིག་བྱེད་དུ་འཇུག་རྒྱུ་དེ་བས་འགངས་ཆེ་བས།སློབ་གྲོགས་ཡོངས་ལ་དཔེ་ཀློག་གི་གོམས་གཤིས་ཡག་པོ་ཞིག་ཆགས་པའི་སླད་དུ་སློབ་གྲྭའི་དབུ་ཁྲིད་དག་གི་རྒྱབ་སྐྱོར་དང་རྒན་ལྕགས་རྒྱལ་འབུམ་ལགས་ཀྱི་སྣེ་ཁྲིད་གྱིས་ཏེ་སློབ་གྲྭས་སྐབས་གཉིས་པའི་ཆོས་རྩིག་རྟགས་མའི་དཔེ་ཀློག་མྱོང་ཚོར་བགྲོ་གླེང་གི་བྱ་འགུལ་སྤེལ།